महानगर के 15 अगस्त को नो ट्रिपिंग जोन घोषित किया गया। 25 दिन के सफर में सिस्टम सुधार व फाल्ट सिटी के लोगों के हिस्से की करीब 150 घंटे बिजली चट कर गया। 17 अगस्त से सिस्टम सुधार के नाम पर शुरु हुआ बिजली कटौती का सिलसिला अभी भी जारी है। उपकेंद्रों के लागबुक के आंकड़े बताते हैं कि फाल्ट के कारण ही शहर के विभिन्न मोहल्लों में करीब 75 घंटे बिजली गुल रहीं। लो- वोल्टेज की समस्या का कहीं कोई लिखित रिकार्ड दर्ज नहीं है। सिस्टम सुधार के नाम पर रोजाना चार से पांच फीडर क्षेत्र में तीन से पांच घंटे बिजली गुल रहीं। इसमें ट्रांसमिशन लाइन का फाल्ट के कारण गुल बिजली का आंकड़ा शामिल है।